Éyə mə nə́ dzǎm bəlan ai wa yá ǎ Éfraím, éyə mə nə́ wa dzǎm tə́bə̄ é ngām yǎ á yād yá ǎ Ísraɛ̂l ? Yə mə́ bə̄lán ai wa anə́ Sevóim ? Ǹnə́m wâvəŋan ma âbum, ńdɔ̄ fə miǹsíngí mí bə̄lə́ mā. 9Mǎyǐ kig bɔ anə́ ndóan yǎ ólūn wáma yǎyi[1], mǎyǐ kig badə́ ndáman Éfraím, amú mə nə Zambá, mə sə́ kig mod: á zāŋ dzāŋán, mə nə M̀fúfúbu, ńdɔ̄ fə mǎndiŋǎn kig ai endáman. 10Bâyi toŋ Ńtondôbə, a yi məməle anə́ émgbə́m; éyɔŋ ǎ yi tádī naa a məmə́le, bɔ́n bâyi sɔ́ mim̀bíl á ńnǎm ngōgé bə́ dzə́mə̄ kám. 11Anə́ ánɔ̌n, bâyi sɔ́ mīḿbíl á ńnam Égîptɛn bə́ dzə́mə̄ kám, anə́ ábə̌ŋ, bâyi sɔ́ á ńnam Asiría, eyɔ̌ŋ tē mǎyī bɔ́ toe á mə̄ndá mábán. Ǹtondôbə énye a kɔ́bɔ̄ nálā. [1] Bə́ nə̄ fə dzǎm kǎd naa: “Mǎyǐ kig və́ ólūn wáma afóla.”